Aalborg Stiftstidende, 1846-10-29
Af de i den kgl. Kundgjørelse givne Besvarelser paa de af den slesvigske Stænderforsamling indgivne Petitioner fremsætte vi Følgende: "Med Hensyn til Vor troe Provindsialstænderforsamlings allerunderd. Andragende om, at der maatte bevilges Hertugdømmerne Slesvig og Holsteen en fælleds Stænderforsamling, og at, paa Grundlaget af den allern, indførte Jnstitution, som herefter vilde være at modificere, et derhen sigtende Lovudkast maatte blive Stænderforsamlingerne forelagt til Raadslagning og Betænkning i den næste Diæt, give Vi Samme tilkjende, at Vi ikke kunne finde Os foranledigede til at gaae ind paa dette Andragende. – Paa Petitionen om allerh. Stadfæstelse paa det indsendte Udkast til Statuterne for en slesvig-holsteensk Bank give Vi Vore troe Provindsialstænder tilkjende, at Vi, med Hensyn til, at der efter de i disse Statuter trufne Bestemmelser vilde blive den tilsigtede Bank en Jndretning til Deel, som ikke vilde lade sig forene med Øiemedet af de i den allerh. Resolution af 23de Februar 1844 udtalte Betingelser, ikke have kunne finde Os foranledigede til at meddele allerh. Stadfæstelse paa de indsendte Statuter. - Paa Vore troe Provindsialstænders allerunderd. Petition om, at der maatte indrømmes Menighederne i Haderslev Amt, ligesom i Apenrade og Tønder Amter, Ret til selv at vælge deres Præster, og at der tillige maatte blive anordnet, at ikkun saadanne Præster eller Candidater, ligemeget om de af Fødsel ere Danske eller Slesvig=Holstenere, skulle blive repræsenterede til disse Præsteembeder, som have underkastet sig den slesvigske Overconsistorial=Examen og ere det danske Sprog, mægtige, tilkjendegive Vi Vore troe Stænder, at der ingen Anledning er funden til en Forandring i Henseende til Besættelsen af Præsteembederne i Haderslev Amt, hvorved ogsaa for Fremtiden Menighedernes sande Tarv af Os vil blive taget i omhyggelig Overveielse og Betragtning. – Med Hensyn til Vor troe Stænderforsamlings allerunderdanigste Andragende, ang. en Udvidelse af Skolelærerseminariet i Tønder, i det Øiemed, at ogsaa Eleverne fra den Deel af Hertugdømmet Slesvig, hvor Kirke- og Skolesproget er dansk, ved samme kunne opnaae en Uddannelse, der fuldkommen sætter dem istand til at bestyre Lærerposterne ved Almueskolerne i disse Districter, have Vi allerede truffet den fornødne Foranstaltning. Vi have imidlertid derhos befalet, at Oprettelsen af et særeget Seminarium i Hertugdømmet Slesvig, hvor den fuldstændige Underviisning vil være at meddele i det danske Sprog, skal tages under nærmere Overveielse. Jøvrigt have vi ikke kunnet finde Vore troe Stænders Andragende om at de i Tønder dannede Seminarister stedse maatte gives Fortrinet for dem, som have forberedet sig paa Kongerigets Seminarier og at dette ved Lov maatte blive udtalt, svarende til Forholdene, og Vi have derfor heller ikke kunnet finde samme egnet til Vort allerh. Bifald. – Paa Vor troe Provindsialstænderforsamlings allerund. Andragende om, at der saavidt gjørligt maatte blive anviist de Regimenter og Corps, som recruteres fra Hertugdømmerne, deres Standqvarteer indenfor Grændserne af Hertugdømmet Slesvig og Holsteen, give Vi Samme tilkjende, at dette Andragende af overveiende militaire Grunde ikke kan blive taget i Betragtning.